Blagoja Milevskis

Blagoja "Bobi" Milevskis-Kičejecs (; dzimis  Skopjē) ir maķedoniešu futbola treneris un bijušais futbolists. Spēlējis centra aizsarga pozīcijā. Kopš 2021. gada augusta ir Ziemeļmaķedonijas izlases galvenais treneris.

 Karjera 
Spēlētāja karjeru sāka Belgradas "Crvena Zvezda", spēlējis Grieķijas klubos Iraklis, Trikala un Paniliakos. Pārstāvot Slovēnijas komandu NK Maribor, kļuvis par Slovēnijas kausa ieguvēju, spēlējis arī Izraēlas klubā Ashdod. FK Makedonija G.P. rindās 2009. gadā kļuva par Maķedonijas Pirmās līgas čempionu. Spēlējis arī Pobeda, Cementarnica un Vardar. 1998. gadā aizvadījis vienu spēli Maķedonijas izlasē — draudzības spēli pret Ēģipti.

Pēc spēlētāja karjeras beigām kļuva par treneri. Sākumā bija asistents Skopjes klubā Vardar, vēlāk kļuva par galveno treneri. 2013. gadā ar to uzvarēja Maķedonijas līgā. No 2014. līdz 2018. gadam vadīja Maķedonijas U-21 izlasi. 2018. gadā neilgu laiku strādāja Izraēlā, vadot savu bijušo klubu Ashdod. Pēc atgriešanās dzimtenē atkal uzņēmās U-21 izlases vadību. 2021. gada 1. augustā kļuva par Ziemeļmaķedonijas izlases galveno treneri.

 Atsauces 

 Ārējās saites 

Kategorija:1971. gadā dzimušie
Kategorija:Skopjē dzimušie
Kategorija:Ziemeļmaķedonijas futbolisti
Kategorija:Ziemeļmaķedonijas izlases futbolisti
Kategorija:Belgradas "Crvena Zvezda" spēlētāji
Kategorija:NK Maribor spēlētāji
Kategorija:FK Vardar spēlētāji
Kategorija:Ziemeļmaķedonijas futbola treneri
Kategorija:Ziemeļmaķedonijas futbola izlases treneri